9a JARO 1912. NOVEMBRO 1912. 


x 


Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO del. K.U.E. 


DEZIRESPRIMOJ VOĈDONITAJ 


en la 3-a Kongreso de la Katolikoj Esperantistaj 
en BUDAPEST. 


1-a Kunsido (pri pacifismo.) 


La Kongreso, 
aŭdinte la paroladon de Monsinjoro GIESSWEIN pri la 
Kristanaj fundamentoj de la paca ideo, kaj la neceseco de 
partoprenado de la katolikoj en la internacia pac-movado, 
kaj en ĉiuj gravaj internaciaj movadoj, kiuj havas altan 
celon, esprimas la deziron: 
le. ke la ideo de katolika pacifismo estu studata kaj pro- 
pagata en la Katolikaj Esperantistaj grupoj kaj societoj ; 
2e. ke ni provu komprenigi al la katolikaj pacifistaj aso- 
cioj de niaj landoj la gravecon de Esperanto por la 
atingo de ilia celo. 
Plue, la kongreso esprimas unuanime la deziron, ke en 
ĉiuj katolikaj movadoj, rilataj al sociala aŭ morala agado, 
la katolikaj esperantistoj estu ĉiam fervoraj helpantoj. 


2-a Kunsido (pri anti-alkoholisme.) 


La Kongreso, 
aŭdinte la raportojn, de F-no HORNUNG pri la movado 

anti-alkoholisma — ĉefe ĉe la katolikoj — en Germanujo; 
de S-ro Pastro SZUREK pri la movado en Polujo; de S-ro 
Dekano TELEKESSY pri la movado en Hungarujo; de S-ro 
VESZELYI pri la movado en Hungarujo, kaj konsiderante, 
ke la~alkoholismo estas ne nur grava malbono por la homa 
saneco kaj digneco, sed ke ankaŭ per ĝi multaj animoj 
pekas kaj pereas, kaj ke, sekve, la katolikoj devas ĝin 
kontraŭbatali pro religiaj motivoj per religiaj rimedoj, es- 
primas la deziron: 
ke estu fondataj en ĉiuj landoj katolikaj ligoj por militi 
kontraŭ alkoholismo; ke oni gajnu la junularon kaj infan- 
aron por ĝin eduki pri alkoholdetenado; ke estu starigataj 
kiel eble plej multe da konsilejoj kaj kuracejoj por alko- 
holmalsanuloj, kaj oni fondu ĉie senalkoholajn gastejojn 
kaj societhejmojn; fine, ke la diverslandaj katolikaj kon- 
traŭalkoholaj ligoj interrilatiĝu por pli efike kunagado kaj 
hunhelpado, kaj uzu, por plifaciligi siajn rilatojn, la inter- 
nacian helplingvon Esperanto. 
3-a Kunsido (lnterjunulaj rilatoj.) 
La Kongreso, 
aŭdinte la paroladon de S-ro Cl. COLAS pri la neceseco 
de internaciaj rilatiĝoj inter junuloj de diversaj landoj por 
prepari la estontecon kaj plicertigi la atingon de la kom- 
unaj religiaj, moralaj, fizikaj kaj socialaj celoj, kaj konsi- 
derante, ke nenia ekzistas pli facila interligilo ol Esperanto; 
aŭdinte plue la alparolojn de S-ro RICHARDSON, ULM, 
VESZELYI, MUDIE, HORL, Pastro KOSMA, STEIER, KNAAPEN, 
DOMBROVSKY, pri la sama temo, esprimas la deziron : 
le. ke l. K. U. E. kaj ĉiu aparta membro de I. K. U. E. 
zorgu, per plej praktikaj rimedoj, por konigi kaj en- 
konduki Esperanton ĉe la gejunularaj katolikaj Asocioj 
de siaj respektivaj landoj, kaj speciale ĉe la nova 
naskiĝanta movado de junaj skoltoj; 
2e. ke estu fondita en la sino de I. K. U. E. Internacia 
Katolika Esperantista Junulara Asocio. 


4-a Kunsido (Unuiĝo de la Eklezioj.) 
La Kongreso, 

aŭdinte la paroladojn de Riverinda Katekismo KOSMA, 
de la Rito Grek-hungar-katolika kaj de nia anglikana am- 
iko S-ro Francis LANGFORD JAMES, pri la unuiĝo de la 
disigitaj Eklezioj al la Sankta Roma Seĝo, esprimas la 
deziron: 
le. ke la katolikoj en ĉiuj landoj preĝu fervore kaj laboru 

ageme sub la direktado de siaj Ekleziaj Estroj por al- 
proksimigi la reunuiĝon al la Vera Eklezio de Kristo 
de niaj karaj disigitaj kristanaj fratoj en la tuta mon- 
do por atingi la belan celon de nia I. K. U. E., kies 
devizo estas: Unu ŝafaro sub unu Paŝtanto; 
2e. ke la katolikaj Esperantistoj, pli fervore ol Ĉiuj aliaj, 
estu sindonaj al tiu idealo. 
5-a Kunsido (Defendo de la Eklezio.) 

La Kongreso, 

aŭdinte la raportojn de S-roj Abato RICHARDSON kaj 
D-ro RACS pri la defendo de la Sankta Eklezio, kaj kon- 
siderante, ke la klopodoj farataj de la malamikoj de nia 
fido, kaj ĉefe de la framasonaro estas internaciaj, ke, por 
ilin efike kontraŭbatali, estas absolute necese, ke la divers- 
naciaj katolikaj asocioj, kiuj zorgas pri defendo de la Ek- 
lezio, interkonatiĝu kaj unuigu siajn fortojn, 

ke, por tiu interkonatiĝo kaj unuiĝo, Esperanto estas 
plej utila kaj eĉ necesa instrumento, kiel sukcesplena kaj 
longa spertado jam montris, esprimas la deziron: 
le. ke ĉiuj defend-asocioj, aŭ ligoj, uzu la internacian 

helplingvon Esperanto; 
2e. ke la katolikoj Esperantistaj, estu Ĉiam pretaj ĉu ap- 
arte ĉu grupe, helpadi al la diritaj asocioj. 
ALIAJ DEZIRESPRIMOJ AŬ DECIDOJ: 

Rilate al la Eŭkaristia Kongreso en Wien. 

La Kongreso decidas sendi Oficialan Delegiton al la 
Eŭkaristia Kongreso en Wien, kaj petas Monsinjoron GIESS- 
WEIN saluti ĝianome la Kongreson. 

Rilate al la venonta Kongreso. 


La Kongreso, 
aŭdinte la proponon de S-ro COLAS, sekretario, kaj la 

rimarkojn de S-ro Pastro BIANCHINI kaj de diverslandaj 
kongresanoj, esprimas la deziron, ke la Internacia Katolika 
Unuiĝo Esperantista faru, en la komenco de Septembro 
1913 (antaŭ la ĝenerala Kongreso de Esperanto) Interna- 
cian Katolikan Pilgrimon en Romo, dum kiu okazos la 
kunvenoj de la 4-a Kongreso. Ĝi invitas ĉiujn katolikojn 
Esperantistajn ne nur partopreni, sed varbi partoprenantojn 
al tiu Pilgrimo, kiu estos elmontrado de nia plena kaj 
forta aliĝo al la katolika Eklezio, kaj de nia amo kaj sub- 
metiĝo al la Vikario de Jesu-Kristo. 

La Kongreso konsentas, ke S-ro COLAS faros preparan 
laboron kaj petas Pastron BIANCHINI sin okupi pri la sama 
celo, alvokante la konsilon kaj helpon de Monsinjoro GI- 
AMBENE en Romo, por la efektivigo de tiu deziro. 


Rilate al la praktika organizado kaj utiligado de 
I. K. U. E. 

La Kongreso esprimas la deziron, ke en ĉiuj urboj del 
mondo, kie estas membroj de I. K. U. E., estu elektata 
inter ili unu l. K. U. E.ano, estiminda kaj bone konata 
Esperanton, por doni al la katolikaj Esperantistoj, membroj 
de nia Unuiĝo, ĉiujn praktikajn kaj aliajn sciigojn, kiujn 
ii bezonas. La servojn de tiuj delegitoj oni povos efike 
uzi por la defendo de la Eklezio kaj denunco de la anti- 
katolikaj kalumnioj kaj atakoj. 


Rilate al la financa stato kaj al la dokumentaro de 
l. K. U. E. 
La Kongreso, 
aŭdinte la raporton de S-ro KNAAPEN, ĝenerala sekre- 
tario de I. K. U. E., rememoras, ke estas nepra devo por 
ĉiu nacia sekcio de la Unuiĝo akurate pagi la fiksitan 
kotizaĵon, kaj decidas: 
le. ke tiu pago devos komenci kun la jaro 1911 por la 
la tiam aliĝintaj sekcioj; 
2e. ke nur la unuiĝoj aŭ ligoj, kiuj ĝustatempe pagis la 
jaran kotizon, estos rigardataj kiel membroj de I.K. U. E.; 
3e. ke la protokolaro de nia Unua Kongreso en Pariso 
same kiel la protokolaro de nia Dua en Hago estu 

kiel eble plej baldaŭ transdonataj al la sekretario ĝe- 
nerala de I. K. U. E., kiu ilin zorge konservos kune 
kun la protokolaro de Nia Tria en Budapest kaj ĉiuj 
aliaj dokumentoj koncerne I. K. U. E. 


Rilate al la standardo de la Unuiĝo. 

La Kongreso, aŭdinte la proponon de S-ro Anthonioz, 
petas, ke la pinto, kiu surestas ĉe la ekstremo de l' portilo 
de la Oficiala standardo de la Unuiĝo, estu anstataŭita de 
kruco. 

La Ĝenerala Sekretario de la Kongreso, 


Claudius COLAS. 


Je nia granda bedaŭro ni ne ankoraŭ ricevis la ma- 
nuskripton de la Oficiala Raporto de „Nia Tria”. 
La Redakcio. 


MIA VOJAĜO AL „NIA TRIA”. 


Jam tuj post „Nia Dua”, mi pripensis la partoprenon de 
Nia Tria. Komence mi opiniis, ke ni Nederlandanoj irus 
karavane Budapeston, ĉar la animo en Hago estis neesprim- 
ebla. Mi mem ne havis la certecon, ke iri mi povus. Cu 
la kongreso okazus dum mia libertempo? Cu mi havus 
sufiĉe da mono? Cu mi havus kunvojaĝantojn ? Sed la 
bona Dio helpis min. La du unuaj punktoj estis jam sol- 
vitaj du monatojn antaŭ la kongreso. Restis nur la tria. 
Mi komencis korespondadon kun ĉiuj Nederlandanoj pri 
kiuj mi povis esperi, ke eble ili partoprenus la kongreson. 
Sed ĉiam la saman respondon mi ricevis: „mi ne iros” aŭ 
„ne scias ankoraŭ ĉu mi eblos iri Budapeston”. Kion fari? 
Estis fiksita, ke mi iros, sed mi preteris vojaĝon kune kun 
samideanoj super vojaĝo tute sola. Bonan ideon donis al 
mi Dio. La Francoj, kiuj tiel grandnombre ĉeestis en Hago, 
certe iros al Hungarujo, do, demandu, ĉu vi povos kuniri 
kun ili. Kaj mi sukcesis. Du fraŭlinoj francaj volonte ak- 
ceptis mian proponon. La 14-an de aŭgusto mi forvojaĝis 
Parizon tute sola. Ne vidinte mian amikinon, mi forlasis 

la stacidomon kaj do staris en Parizo, la lum-urbo, pri 
kiu mi tiel multe aŭdis, sed kiun mi ĝis nun neniam vidis. 
La urbo estas belega kaj grandega, sed tempon por sonĝi 
pri tio mi ne havis. Tuj venis al mi viro por demandi kien 
mi devis iri kaj ĉu li povus porti mian pakaĵon; ii kon- 
dukis min al la subtera fervojo kaj poste al la domo de 
mia kara amikino. Ŝi mem estis ankoraŭ nealveninta, sed 
ŝia amikino ricevis min kore. Mi demetis mantelon kaj ĉa- 
pelon, lavis min kaj estis denove freŝa. Ni kune vesper- 
manĝis laŭ franca kutimo. Mi havis sufiĉe por pririgardi, 
ĉar estis tute nekonata al mi la francaj kutimoj. Poste mi 
enlitiĝis kaj tuj mi plu nenion sciis pri la tuta mondo. La 
15-an jam frue ni iris al la preĝejo, ĉar estis la testotago 
de P Dipatrino. Al ŝi ni rekomendis nin, por ke ŝi protektu 
nin dum nia granda vojaĝo. La vagonaro, per kiu ni volis 
foriri, ne estis enirebla por ni. Nun ni devis atendi kelkajn ho- 
rojn. Mia gastigistino proponis, ke mi iru viziti kun ŝi kelkajn 
vidindaĵojn; ŝia franca amikino restus en la stacidomo por 
gardi la pakaĵojn. Ni vizitis la grandan preĝejon de „Mont- 
martre”, belegan konstruaĵon, en kiu estis multaj fremduloj 
kiel en tuta la urbo. Ankaŭ ni vizitis la katedralan preĝe- 
jon kaj la malliberejon de P sankta Ludoviko. Tro baldaŭ 
ni devis reiri al la stacidomo. La vagonaro nun portis nin 
al Straatsburg. La vojaĝo de urbo al urbo estis plej inter- 
esa inter Saarburg kaj Zabern. Post nia alveno en franca 
hotelo ni faris promenadon tra la urbo. La sekvontan ma- 
tenon ni iris al la katedralo por aŭdi sanktan Meson. Post 
la skribado de kelkaj kartoj ni forvojaĝis al Munĥeno. 
Preterpasinta Kehl ni vidis la montaron kun multe da belaj 
kaj belegaj vilaĝoj kaj urboj, inter kiuj eble estas plej be- 
laj Bietigheim, Stuttgart, Geislingen kaj Insbriick. La matena 
alveno igis nin serĉi preĝejon por tari nian matenpreĝon. 
Poste ni vizitis ankoraŭ du aliajn preĝejojn; belegan krip- 
ton, en kiu estas krucvojo ekzistante el belegaj grupoj, di- 
versajn pordegojn kaj la justiĉan palacon. Je la dekunua 
kaj duono ni forvojaĝis al Vieno. La doganaj oficistoj vi- 
zitis nin en Salzburg je la duono de la tria matene. Salz- 
burg kuŝas belege je la deklivo de l' montaro. La staci- 

domoj en Aŭstrujo havas ĉiuj belegan aspekton per la 
peronoj verdaj. Ce Amstettet ni havis belan rigardon al la 
Danubo. La 17-an je la sepa kaj duono matene ni alvenis 
en Vieno. Ci tie ni vizitis ankaŭ diversajn belegajn preĝe- 
jojn. Trame ni trairis la urbon. La imperiestra palaco 
„Schonbrun” vere estas belega. La gardisto klarigis al ni 
diversajn pentraĵojn kaj diris al ni la nomojn de ĉiuj ĉam- 
broj kaj ĉambregoj. La ĝardeno, kiu ĉirkaŭas la palacon, estas 
unike bela. Reveninte en la urbo ni ĉeestis paradon de J” 
soldatoj kaj aŭdis la nacian himnon. Je la deka kaj duono 
ni denove envagonaris por iri Budapeston. Dufoje ni devis 
ŝangi je vagonaro. Je la kvina matene ni havis belan vi- 
daĵon al la Danubo meze de l montoj. La 18-an de aŭg- 
usto je la sepa kaj duono matene ni alvenis en la kongres- 
urbo. Car ni ne vidis esperantiston, ni devis nun mem serĉi 
la vojon. Ni prenis veturilon sed ho ve....., la konduktoro 
ne povis kompreni nin! Li nur parolas la hungaran lingvon. 
Ni montris al li adreson kaj li portis nin tien. Neniu estis 
ankoraŭ tie, do ni montris al li alian adreson, sed nun de 
P monaĥinejo, en kiu la fraŭlinoj havus sian hejmon. Tie 
Ĉi Oni ne sciis, Ĉu ni triope povus resti; tial ni veturis al 
la akceptejo. La prelata moŝto, kiu nin akceptis, diris. ke 
ni povus fari nenion pli bone ol reiri al la monaĥinejo. 
Tiel okazis. Nun oni akceptis nin, kondukis nin en niaj 
ĉambroj kaj preparis por ni matenmanĝon. La sanktan 
Meson ni aŭdis en la akceptejo. Posttagmeze okazis kun- 
veno por priparoli la kongreson. Pri la kunvenoj mi nenion 
volas diri. Estas multaj personoj pli kapablaj ol mi, kiuj 
tiujn povas priskribi. Post la kunveno ni promenadis al la 
monto de P sankta Gerhardo. La kongresistoj disiris kaj 
mi vizitis la belegan insulon de l' sankta Margareta. Tie 
mi aŭdis belegan muzikon de l” soldatoj. De tiu loko ve- 
spere la urbo prezentas vere unikan aspekton. Cie oni 
vidas belegajn konstruaĵojn, lumigitajn per elektra lumo; ĉio 
brilegas. Tia grandiozeco ne estas priskribebla. Mute oni 
ĝuas de tio; estus peko rompi la silenton de l naturo. La 
sekvintan tagon, frumatene ni iris al la universitata preĝe- 
jo. Poste ni havis malfermkunsidon. Dum tiu tago mi 

vizitis unu el la urbaj arbaretoj kaj la ĉefajn stratojn de 
P urbo. La 20-an okazis granda procesio de ľ sankta 
Stefano, en kiu la kongresanoj de Nia Tria partoprenis. 
Multe da belegaj kostumoj kavaliraj kaj kamparanaj ni 
povis admiri. Alveninte ĉe la Stefanopreĝejo ni ĉeestis 
Meson sub la blanka ĉielo. Poste mi vizitis la nacian mu- 
zeon tre, tre interesan. Mi vidis tiel multe, ke estas neeble 
al mi ion detale priskribi, sed mi ne povas kredi, ke iu 
popolo havas nacian muzeon pli interesa ol la hungara. 
La parlamenta palaco estas ekstere kaj intere tre luksa. 
Sajnas al mi, ke por la Budapestanoj la marmoro estas 
nevalora, ĉar ĉiam kaj ĉie oni vidas tiun materialon en Ĉiuj 
konstruaĵoj. La katedrala preĝejo estas grandioza. Neniam 
ankaŭ mi aŭdis tielan muzikon, kiel dum la ĉefmeso en 
tiu preĝejo. Ŝipe mi vizitis denove la insulon, kie ni havis 
kumunan vespermanĝon. Mi bedaŭris, ke la tempo tiel ra- 
pide forflugis. La 21-an ajportis al ni unue: sanktan Meson 
laŭ greka rito. Estas multe da ceremonioj. Kompreneble 
tia Meso ne povas okazi Ĉiutage. La evangelion oni legis 
en esperanta lingvo, kiel ankaŭ la sinjoran preĝon. La kun- 
veno de tiu Ĉi mateno okazis en la kolegio de monsinjoro 
Giesswein. Post nia kunveno ni iris al la malferm-kunsido 
de P hungara kongreso de esperantistoj. Estis en ĉambrego 
(de ľ nacia muzeo. Mi bedaŭradis, ke neniam Oni povis 
komenci je la tempo fiksita, ĉar ni fremduloj volis uzi nian 
tempon por vidi kiel eble plej multe de Budapesto. Dum 
tiu tago estis vizititaj ankoraŭ la zoologia ĝardeno kaj la 
florĝardeno. Ni vespermanĝis en la urba arbareto kaj povis 
samtempe ĝui belan koncerton. Tiel forflugis ankaŭ la mer- 
kredo. Jaŭdon pastro Parker predikis post la Meso en la 
akceptejo, por doni ankaŭ ion al niaj animoj. Tuj post la 
fino mi foriris por viziti la reĝan palacon. Ŝajnas al mi, 
ke tiu ĉi estas ankoraŭ pli belega ol tiu en Vieno. La mu- 
zeo de P mortigita reĝino Elisabeto estas interesa. Ni vi- 
zitis ankaŭ la relikvion de l sankta Stefano, kiu estas 
vizitebla dum unu semajno post Lia festo. De tie ni iris al 
la artikultura muzeo; granda kaj belega, ĝi estis inda viziti 
ĝin. Posttagmeze oni ludis esperantan teatraĵon. Tamen la 

tumulto en la ĉambrego malhelpis la komprenadon. Flu- 
grapide ni vizitis poste la grandan bazaron, ornamita je 
multe da steloj verdaj. La kumuna manĝado en la restor- 
acio de l' parlamento estis bonega. Poste ni disiris en la 
urbo. Mi vizitis multe da grandaj vendejoj por aĉeti me- 
moraĵojn. La 23-an matene okazis la fermkunsido. Oni fik- 
sis, ke posttagmeze okazos ekskurso al la elrigardturo de 
Elisabeto. Estis belega kaj saniga ekskurso. Multfoje ni 
povis ĝui belegon panoramon de l urbo kaj ĉirkaŭaĵoj. 
Dum la vespermanĝo ni adiaŭis unu la alian, ĉar la sek- 
vontan tagon estis forironta la pli granda parto de la kon- 
gresanoj. Jam je la sesa matene la vagonaro forportis nin 
al Esztergom, tipa hungara vilaĝo kun belega katedrala 
preĝejo. La junuloj esperantistaj kondukis nin kaj donis 
klarigojn. De ĉi tie ni forvojaĝis al Vieno, kie ni adiaŭis 
ĉiujn, por triope komenci la returnvojaĝon Parizon, kiel 
ankaŭ ni estis alvenintaj. Tuj post nia alveno ni do foriris 
al Insbriŭck, kie ni alvenis la 25-an je la sepa kaj duono 
matene. La montaro tie Ĉi estas tre alta kaj vere belega. 
Ĉie oni vidis pentrindajn domojn aŭ vilaĝojn, riveretojn 
kaj arbarojn. Insbriick mem estas bela urbo, ĉirkaŭita de 
altaj montoj. De Innsbriick al Bregenz oni trairis la plej 
belan parton de Tirolo. Ĉiam novaj kaj ĉiam belegaj sur- 
prizoj. Ni trairis tunelon de dek minutoj fervojveturante. De 
Bregenz ni veturis al Lindaŭ kaj Frederikshaven, de tie 
ŝipe al Constanz. Antaŭ nia alveno jam vesperiĝis. La lu- 
moj de la urbo, viditaj de la lago, vin pensigas al sorĉ- 
- palaco. En Constanz ni restis ĝis la sekvonta tago. Ni 
tramarŝis la urbon por enŝipiĝi al Schaffhaŭsen. Tie ni 
prenis la vagonaron al Neuhausen por viziti la akvotalon, 
kiun ne sufiĉe ni povis admiri. Tre facile oni ja povus resti 
tie tutan tagon, por vidi kaj aŭdi la faladon de l” akvo. 
De Neuhausen ni foriris al Bazel kaj tuj de Bazel al Parizo. 
En tiu ĉi urbo mi restis ankoraŭ du tagojn, dank al mia 
patrina amikino. Ni kune vizitis la plej konatajn konstru- 
aĵojn, kiel la muzeon „Louvre”, la palacon de la Invalidoj, 
la preĝejon de P sankta Magdalena, la arkaĵo de l triumfo. 
k.t.p. Ni trapaŝis la grandegajn vendejojn kaj mi aĉetis 

diversajn aferojn, kiuj en mia naskurbo estas multe pli 
karaj. Sed la tempo de foriro alvenis kaj tro baldaŭ mi 
devis iri hejmen, ĉar mia libertempo estis finonta tuj. Tial 
mi forlasis miajn amikinojn, esperante ke mi revidu ilin la 
sekvontan jaron en Romo kune kun multaj partoprenintoj 
de Nia Tria kaj de Nia Dua. Tion donu al mi la bona Dio. 


F-ino FRANC. V. AMELSFORT. 
Tilburg. 
(El „Nederlanda Katoliko.”) 


LA PRAKTIKA SERVO DE ESPERANTO 


ĈE LA MILITO KONTRAŬ LA 
"BLANKA SKLAVECO”. 


Por helpi iun ajn internacian movadon, Esperanto, la 
internacia lingvo, estas rimedo multvalora. Diru ni ke, 
sen internacia lingvo, estas tute ne eble havigi frukto- 
plenajn rezultojn ĉe movado, kiu bezonas konstantajn in- 
terrilatojn inter diverslandanoj. Neniu nacia lingvo povas 
ludi tiun rolon, jen la verdikto de la sperto, sed la sama 
sperto almontras, ke Esperanto perfekte taŭgas por tio. 

La celo de tiu-ĉi artikolo estas almontri la mirindan 
helpon, kiun Esperanto povus doni al tiu sankta, nobla mi- 
lito, kiu unuigas la honestulojn, la moralemulojn, la kom- 
patemulojn de ĉiu civilizita lando kontraŭ tiu malinda 
komercaĉo, kiu celas per ĉiuspecoj da trompaĵoj kaj per- 
tidaĵoj havigi virinojn, precipe junulinojn, kaj liveri ilin al 
sklaveco pli terura ol la morto mem. 

Por la honoro de la homaro ni ĝoje konfesas, ke tiu 
nobla milito havas anojn inter la rangoj de diversaj reli- 
gianoj kaj eĉ de ne-kreduloj, sed estas evidente, ke ni, 
kristanoj, ni katolikoj, devas ĉiam esti ĉe la antaŭpost- 
eno de tiu nobla homema armeo. 

Mi havas la honoron esti membro de la komitato de la 
Belga Ligo kontraŭ la Blanka Sklaveco (angle: „White 

Slavery”). Nia Ligo ŝuldas sian fondon al la iniciato de 
tiu bona agema propagandisto S-ro A. COOTE, la ĝenerala 
sekretario de la angla Ligo „against White Slavery”. 

Tiu inda sinjoro alvenis Bruselon je 1907 kaj sukcesis 
kunvenigi 25 personojn influajn, katolikajn kaj ne-katoli- 
kajn, kiuj fondis nian Belgan Ligon, kiu sufiĉe bone pro- 
gresas. La internacia „Konferencio” okazis tiun-ĉi jaron 
en Bruselo de la 21-a ĝis la 24-a de Oktobro kaj prepara 
kunveno de nia Belga Ligo okazis je la 10-a de Oktobro ĉe 
S-ro VALENTIN BRIFAUT, la agema sekretario, viro tute sin- 
dona al multaj bonfaraj societoj. Unu celo de tiu prepara 
kunveno estis, proponi deziresprimojn prezentotajn al la 
Internacia Konferenco. 

Antaŭ sciigi mian personan proponon, kelkaj klarigoj 
estas nepre necesaj. 

En la laboro de nia movado ni konstatas, ke afero tre 
grava estas trovi la rimedon, por averti oportune kaj ĝus- 
tatempe la malfeliĉajn virinojn, kaj malhelpi, ke ili falu 
inter la manoj de la fi-komercistoj, kiuj altiras ilin al la 
morala ruinigo. Tion celante, oni ofte klopodas interrilati 
telegrame aŭ letere kun la diverslandaj policanoj. Por 
sukcesi estas necese, ne perdi eĉ unu momenton, sed la 
terura lingva malfacilaĵo ĉeestas ĉiam. Estas grava eraro 
pensi, ke telegramo aŭ letero, france verkita, estas kom- 
prenata ĉe la policanoj de ĉiu lando. De la „Prefecture 
de Police” de Parizo ni sciiĝis, ke ĉe multaj, multegaj 
policoficejoj eĉ en grandaj urboj, ne ekzistas eĉ unu po- 
licano, kiu povas paroli aŭ korespondi per alia lingvo krom 
per sia patralingvo. Plue, pro la manko de interrilatoj 
inter la diverslandaj policanoj, estas tute neeble antaŭscii, 
ĉu en tiu aŭ tiu-ĉi urbo la policanoj komprenas unu aŭ 
alian fremdan lingvon, aŭ per kiu lingvo. krom la nacia 
oni povas interrilati kun ili. 

La rezulto de tiu bedaŭrinda fakto estas terura perdo 
de tempo, kiam oni devus interrilati kun fremdaj landoj. 

Sed, de post du jaroj en la „Prefecture de Police” de 
Parizo, la centro de tiom da progresemaj ideoj, kie form- 
iĝis viroj kiel S-ro LAPINE, S-ro BERTILLON k. t. p., fond- 

iĝis internacia asocio, kies celo estas precize venki la 
malfacilaĵojn, kiujn ni bedaŭris. La celo de tiu internacia 
klubo de la tutmonda Policaro estas, starigi konstantajn, 
ĉiutagajn interrilatojn inter la policanoj de ĉiu lando en la 
civilizita mondo. S-ro E. TISON, la prezidanto de tiu klubo, 
havas tiun ĉi admirindan koncepton pri la Policanaro: laŭ li 
„ĝi ne estas nur nacia instituto; ne, la tutmonda Polican- 
aro estas antaŭ ĉio internacia Asocio starigita de la civi- 
lizacio, por protekti la homan Societon kontraŭ la mal- 
bonuloj”. Granda, homema ideo, inda de la nobla franca 
nacio. Se tiu idealo estus atingebla, kia potenco por la 
bono estus la internacia policaro! Kiom da katastrofoj oni 
povus malhelpi! Idealo malfacile atingebla, vi diros. Sed 
viroj, tiel kiel S-ro TISON kaj liaj francaj amikoj, ne estas 
haltigataj per malfacilaĵo. De post du jaroj polica klubo 
Esperantista havas sian sidejon en la Prefecture de la 
Police de Paris. Ĝia progreso kaj ĝia nuna stato estas nur 
antaŭvido de la mirindaj servoj, kiujn ĝi faros al la Societo. 

Mi do skribis al S-ro TISON leteron, en kiu mi faris al 
li kelkajn demandojn. Mi celis sciiĝi, ĝis kiu grado li Opi- 
nias, ke lia internacia Esperanta Klubo povus helpi nian 
militon kontraŭ la „Blanka Sklaveco” Mi aldonis al tiu 
artikolo la esperantan tradukon de la franca letero, kiun 
mi legis dum la kunveno de la Belga Ligo kontraŭ la „Blanka 
Sklaveco”. 

Sed antaŭ tiu legado mi vizitis ĉe la Ministrejo de la 
Justeco S-ron ĜONNES, Directeur général au Ministère de 
la Justice, por klarigi al li mian proponon kaj submeti ĝin 
al lla aprobo. 

S-ro GONNES, la plej grava aŭtoritato en Belgujo pri 
policaferoj, aŭskultis min atentege, kaj tre interesiĝis pri 
la laboro de S-ro TISON, kiun tamen li konfesis ĝis nun 
plene nescii. Li kore aprobis mian intencon kaj promesis 
dum la kunveno, kiun li intencis ĉeesti, diri kelkajn sim- 
patiajn vortojn pri mia propono. 

Do, post la legado de la letero de S-ro TISON, mi pro- 
ponis al la kunveno la sekvantan deziresprimon: 

Pastro Austin RICHARDSON, membro de la Komitato, esprimas 

la deziron, ke stariĝu pli intimaj kaj pli konstantaj rilatoj inter 
la membroj de la polico de diversaj landoj. 

Por malhelpi la hontinda „traite des blanches”, preskaŭ ĉiam 
estas necese agado tre rapida. La plej malgranda tempoperdo en 
la komunikoj faritaj al la polico preskaŭ ĉiam efikas, ke la perso- 
no, kiun oni deziras averti, jam estas inter la manoj de la peran- 
toj, antaŭ ol la polico de la loko estu povinla agadi. 

P-ro RICHARDSON do esprimas la deziron, ke stariĝu konstantaj 
rilatoj inter la policanoj de ĉiuj landoj per societoj internaciaj, 
eksklusive por membroj de la polico. 

Tia Club International jam ekzistas en Parizo. Prezidanto estas 
S-ro E. TISON, inspektoro de la polico. La klubo celas konstante 
interkorespondi kun la membroj, ĉiuj policanoj, loĝantoj en diver- 
saj landoj. Tiu korespondo estas farata en diversaj lingvoj naciaj 
kaj ankaŭ en la lingvo internacia Esperanto, kiun ĉiuj policanoj de 
ĉiuj nacioj lernas treege facile. 

P-ro RICHARDSON ankaŭ esprimas la deziron, ke pliiĝu konstante 
la rilatoj internaciaj inter la membroj de la polico de ĉiuj landoj; 
ke stariĝu listo kiel eble plej kompleta, de la membroj de la polico, 
kiuj scias korespondi aŭ paroli diversajn lingvojn, montrante kiuj 
estas tiuj lingvoj. Tia listo havus grandegan utilecon. En okazo de 
bezono oni povos sciiĝi pri la lingvoj komprenataj de la policanoj en 
urbo, al kiu oni devus sin turni. S-ro E. TISON, inspektoro de la 
polico certigas, ke estas grava eraro opinii, ke sufiĉas skribi aŭ 
telegrafi franclingve, por esti komprenata en kiu ajn policoficejo. 
En multaj urboj de Eŭropo loĝas ne unu membro de la polico, 
kiu komprenas la frankan lingvon. En aliaj urboj ne unu membro 
de la polico povas skribi aŭ paroli alian lingvon krom sian gepa- 
tran lingvon. 


Pro la manko de tempo oni ne longe pridiskutis la de- 
mandon, sed oni unuanime petis la sekretarion, akcepti 
mian deziresprimon, kaj prezenti ĝin sub formo, iom pli 
mallonga, al la estonta „Internacia Konferenco”. La nura 
celo de tiu-ĉi artikolo estas prezenti al niaj legantoj ek- 
zemplon de la maniero, per kiu oni povas labori por la 
enkonduko de Esperanto en ĉiu internacia movado. 

Ne nur por la protekto de la junulinoj, sed por la in- 
ternacieco de ĉiu katolika societo, Esperanto estas utilega 
kaj eĉ nepre necesa. Pli kaj pli la Katolikoj de la tuta 
mondo devus plimultigi reciprokajn interrilatojn. Rajte kaj 

ideale la Katolikaro estas unu granda familio, sed, pro la 
lingva barilo, ĝi estas, je la vidpunkto de mond-familio, 
familio da mutuloj sen komuna familia lingvo. Je la mo- 
mento, kiam la Katolikaro posedos unu komunan lingvon, 
kiam ĉiu katoliko povos per Esneranto interrilati buŝe, kaj 
skribe, kun ĉiu alia katoliko, ni estos nevenkeblaj, ni estos 
la plej granda potenco sur la tero. Niaj malamikoj, almenaŭ 
la plej lertaj, bone antaŭvidas tion kaj pro tio klopodas 
ĉiamaniere dividi niajn fortojn. Ĉiu malamiko de Esperanto 
estas, volonte aŭ nevolonte, la malamiko de la katolika 
triumfo. Penadu ni por komprenigi tion al ĉiuj katolikoj, 
al pastroj kaj al laikoj. 

Mi nun aldonas la leteron de S-ro TISON, respondante 
al mia demandaro. Tiun leteron mi aldonis al la Raporto 
de la Belga Sekcio de la Internacia Ligo kontraŭ la Blanka 
Sklaveco kun miaj deziresprimoj. 


Austin RICHARDSON. 
Aldono I-a. 


Préfecture de Police. 
PARIS, 9 Oktobro 1912. 


Kara Samideano, 


Vian tre interesan leteron mi hodiaŭ ricevis, kaj mi rapidis res- 
pondi, vin dankante, precipe tial ke vi bonvolis fari alvokon al 
mia kompetenco, kaj al mia esperantista koro. 

Do, mi respondos al tiuj demandoj, kiuj povus interesi la Belgan 
Komitaton de la „Défense contre la Traite des Blanches”. En via 
letero vi demandis: 

le. „Ĉu, laŭ via sperto, la franca lingvo sufiĉas por averti, tele- 
grame, aŭ letere, la fremdan Policanaron ?” 

Bedaŭrinde nia kara franca lingvo ne sufiĉas por polica kores- 
pondado. Tiu fakto estas elpruvita al ni per niaj korespondantoj 
esperantistaj, cl kiuj la granda plimulto konfesas, ke ili tute ne 
scias la francan lingvon. 

2e. „Kion faras la franca Polico, kiam ĝi devas averti la Policon 
fremdan pri la agado de krimuloj aŭ suspcktuloj ?”” 

Kiam ni devas averti la fremdajn Policanojn pri la „Blanka 
Sklaveco”, ni sendas la informojn pere la polica administrado. Tio, 
ne diskuteble, necesigas tro longan tempon. 

3e. „Ĉu, laŭ via sperto, fremdaj policanoj ĝenerale scias paroli 
aŭ korespondi france?” 

Kelkaj fremdaj policanoj korespondas france, aliaj korespondas 
per siaj propraj lingvoj. 

4e. „Kun kiom da diversaj nacioj korespondas via Polica Espe- 
rantista Klubo ?” 

La Asocio Internacia Esperantista, kies sidejo estas ĉe la „Pre- 
fecture de Police, Paris”, posedas jam 1750 membrojn, el diversaj 
fremdaj landoj, ĉiuj nun funkciantaj. Ni interrilatas profesie per la 
korespondado kaj per nia speciala polica organo „Internacia Polica 
Bulteno” kun kamaradoj en la sekvantoj lokoj: 

Germanlando: Dresden, Chemnitz, Kiel. Anglujo: London, Man- 
chester, Bolton. Svedujo: Stockholm, Gefle, Esklistuna, Lulex. 
Hispanlando: Madrid, Bilbao, Soria, Ĝerono. Irlando: Dublin, Usono: 
New-York. Aŭstrio: Franzendorf. Serbujo: Belgrado. Italujo: Genovo. 
Belgujo: Antverpeno. Nederlando: La Hago, Haarlem kaj 's Herto- 
genbosch. 

En kvin el tiuj ĉi landoj ekzistas jam Polica Esperantista Klubo. 
Ni ankaŭ bone scias, ke en multaj aliaj landoj ekzistas, tie ĉi kaj tie, 
policanoj, kiuj scias esperanton. Inter la Policestroj, kiuj kore sim- 
patias al nia movado, mi ŝatas citi nian simpatian, genian, kaj 
mondfaman Polica Prefekton, S-ron Lépine; S-ron Këttieg, ĉefestron de 
la Polico de Dresden ; S-ron Fernandes Llano, ĉefestron de Madrid 
k. t. p. 

5e. „Ĉu vi opinias, ke Esperanto prezentas praktikan rimedon por 
certigi interrilatojn inter diversaj landoj?” 

Ni estas certaj, ke Esperanto admirinde taŭgas por iu ajn orga- 
nizado de la Policanaro internacia. Ekzemple mi, antaŭ ne longe, 
tradukis esperante la „Portrait parle”, parolata portreto, verkon de 
la mondkonata Antropologisto S-ro Bertillon, kiu bonvolis doni al 
mi sian permeson tion fari; mia traduko aperis en mia Polica Bul- 
teno, kaj fremdaj kamaradoj ne sciantaj la francan lingvon sciigis 
al mi, ke ili tute komprenis mian tradukon kaj ke ili povos, okazo 
donita, utiligi ĝin por policaj aferoj. Dank' al tiu ĉi nova rimedo, 
iu ajn krimulo povus esti rekonata per priskribo, esperante verkita 
kaj sendita senpere al iu ajn policano scianta Esperanton. 

6e. „Supozante, ke oni sciigus al vi, ke juna virino, trompita de 
unu el tiuj komercaĉistoj, estus pasonta, ĉu per la vagonaro, ĉu per 
ŝipo, tra iuj urboj, kaj fine estus traironta iun urbon nomatan, ĉu 
vi opinias ke, se en unu aŭ alia de tiuj urboj loĝas membro de 
via Esperantista Klubo, estus pli facile avertigi la junan virinon 

„in transitu”, dum ŝia vojaĝo aŭ almenaŭ averti la policanojn de 
la urbo, kiun ŝi devus fine trafi, kaj tiel malhelpi, ke ŝi falu inter 
la manoj de tiu krimulo?” 

Sendube, iu ajn Policano, Esperante kaj senpere avertita, pri la 
trairo de tia malfeliĉulino, povus, sen iu perdo de tempo, uzadi 
malhelpan, anticipantan rimedon por savi ŝin. 

Eble oni povus jam havigi korespondantojn en la mondo, elek- 
tante en la diverslandaj policoj membrojn sciantajn Esperanton; 
cetere nia Internacia Bulteno, ĝis nun nur privata polica organo, 
povus servi al tia entrepreno. Por tio estas necese havigi la per- 
meson de la diversaj registaroj, iun monhelpon kaj la inviton de 
la Policestraro al ĝiaj subuloj lerni Esperanton por havi en multaj 
lokoj korespondantojn al la internacia polica organo, kiu tiumaniere 
iĝos gravega helpilo por la defendo de la Societo kontraŭ la inter- 
nacia krimularo. Ĝi estus utilega en tiu homema milito kontraŭ 
„la blanka sklaveco.”. 

7. „Ĉu vi havas kelkajn proponojn por prezenti al la proksima 
mondkongreso de la Ligo kontraŭ la blanka Sklaveco, kiu devas 
kunveni en Londono en 1913?” 

Laŭ mi, la temo cstas tiel vasta pro la diverseco de la cirkon- 
stancoj, (aĝo, dubo, voleco, aŭ ne voleco dc la viktimoj k.t. p.) ke 
ne estas eble per simpla letero respondi al tiu demando hodiaŭ. 


Altestime Via, 
E. TISON, 
Inspecteur de la Police a la Préfecture de Police. 
Paris. 


Aldono II-a. 


Paroloj de S-ro Lépine, prefekto de la polico en Parizo, dum 
la internacia konferenco de la Ligo kontraŭ la Blanka Sklaveco: 

„Sendube ni neniam plene elradikigos la malvirton, tamen ni devas 
almenaŭ labori por malhelpi, ke ĝi faru malkulpajn viktimojn. La Ŝtato 
devas ludi grandan rolon en tiu laboro kaj mi bedaŭras, ke, alme- 
naŭ ĉe la plimulto da grandaj landoj, ĝi ne estas morala, kaj eĉ 
religia. Jes, gesinjoroj, mi aldonas: kaj — eĉ — religia. (Tie ĉi S-ro 
LEPINE altigis la voĉon kaj diris malrapide unu vorton post la alia.) 
Sed la moderna stato estas nemorala, nereligia; ĝi estas neŭtra. 
Almenaŭ havas ni la rajton postuli, ke ĝi ne malhelpu la moralon 
kaj la religion kaj ke ĝi ne permesu, ke oni dissemu en la junajn 
animojn, kiujn ĝi devas eduki, „des ferments lamentables”.” 

Ne estos eble priskribi la aplaŭdon entuziasman de la tuta ĉe- 
estantaro post tiuj ĉi rimarkindaj vortoj de S-ro Lépine. 

(Laŭ la notoj stenografiaj de la Brusela gazeto „XX-ieme Siècle”. — 
Mi skribis Esperante al S-ro Lépine, petante lin, diri al mi sincere, 
ĉu mi tute akurate ripetis liajn vortojn. Mi ricevis jesan respon- 
don; la sekretario de M. Lépine skribis: „M. Lépine me charge de 
vous faire connaître, que vous avez exactement noté les termes 
de son allocution”) A. R. 


Fi —————— —— 


Katolika Vivo ĈCiulanda. 


— [MlM -muca 


Nova eparĥio grekokatolika en Hungarlando. 


La estontan kunlaboradon al E. K. mi intencis komenci 
per priskribo de la katolikaĵaro de Hungarujo, kaj precipe 
per konatigo pri stato de ľ orienta Eklezio en nia bela 
„Mariana regno”. 

Malmulte da tempo kaj multe da okupadoj devigis 
ĉiam kaj ĉiam prokrasti la belan planon. Tamen mi ne 
estus inda nomata esti „hungaro”, kaj „grekokatoliko”, se 
nun mi ne klopodus sciigi al mia katolika frataro la ĝoj- 
egon, kiun havas ĉe ni ĉiuj, ne nur grekoj, ne nur latinoj 
laŭ rito, sed ankaŭ ĉiuj alireligianoj. 

Lia Papa Moŝto bulon eldonis, datatan de 8-a de julio, 
kiu plenumas la varmegan deziron de l' hungarlingva 
grekokatolikaro: Lia Sankteco Pio X, kaj Lia apostolreĝa 
Moŝto Francisko Jozefo l, fondis novan eparĥion por la 
grekokatolikaro en Hungarlando. La bulo „Christifideles 
Graeci” anoncas la ĝojigan fakton de la longepetadita 
episkopeco de Haidudorog. 

Antaŭ ol la hungaroj okupis sian nunan landon, tiu 
teritorio estis loĝita de slavaj gentoj, kiuj estis konvert- 
igitaj al Krista Religio. Sankta Metodo kun sia frato S. 
Cirilo faris la grandan laboron. La hungaroj, ekkonis, eĉ 
kelkaj akceptis la Kristanecon tuj post sia enlogiĝado. 
Ĉar la slavoj konvertitaj de l ĉefepiskopo de Panonujo 
(teritorio inter la Danubo kaj Savo) estis nepre grekorit- 

anoj, kompreneble ankaŭ la unuaj konvertituloj inter la 
hungaroj iĝis same anoj de l” orienta Eklezio, kiu estis 
ankoraŭ ne skizmiĝita. Du hungaraj gentestroj Bulĉu kaj 
Djula (skr. Bulkon k. Gyula) akceptis la bapton en 
Konstantinopolo, kaj venigis orientajn pastrojn en Hungar- 
ujon, el inter kiuj Hierofeo estis ordigita kiel “episkopo 
de Hungarlando”. 

Pastroj de okcidenta Eklezio venis nur je tri jardekoj 
pli poste. Kiam S. Stefano, la unua reĝo de Hungarujo, 
estis organizanta la katolikan Eklezion en sia lando, krom 
la novtonditaj latinaj eparĥioj troviĝis jam ekzistantaj gre- 
kaj eparĥioj, eĉ mem la sankta reĝo fondis monaĥinejon 
ankaŭ por grekoritanaj monaĥinoj proksime de la nuna 
episkopa urbo Veszprem. (elp. Vesprem.) 

Kio okazis al la greka Eklezio en Hungarujo pli poste, 
Oni scias pri tiu atero tro malmulte. 

Dume okazis la skizmiĝo de orienta Eklezio (M. Ceru- 
leara); la reĝoj pli favoris la latinajn ritanojn, ĉar la polit- 
iko tiel postulis, kaj ĉar la hungaroj mem pli amis la ok- 
cidentan Eklezion, kiu donis pli da garantio, ke la lando 
povu plifortiĝi kaj progresadi. 

La orienta Eklezio do vivis tutsilente. La Rumanoj inter 
montaroj de lransilvanujo, kiel loĝantaj pliproksime al 
sudo, fariĝis kune kun la sudo skizmanoj. Cu la aliaj gre- 
koritanoj ankaŭ fariĝis skizmanoj? — estas dube. 

La malmultaj troveblaj postsignoj montras, ke ili ne 
partoprenis en la vivo de katolikaro, tamen verŝajne ili ne 
estis en skizmo malkaŝita, ĉar oni havas sciigojn, ke lat- 
inoj kaj grekoj uzis ofte la saman preĝejon, kio estus ne- 
eble, se la grekaro vivinta estus en skizmo. 

Cirkaŭ fino de la mezepoko la hungaroj estas preskaŭ 
senescepte latinritanoj. Sole la orientaj departementoj, 
Bihar, Hajdu k. t. p. havas iom da loĝantaro grekoritana, 
kaj la t. n. Verĥovino, la novorientaj departementoj, sed 
tiuj ne estis hungarlingvaj, sed t. n. rutenoj aŭ malgrand- 
rusoj. Suverenoj de Transilvanujo ofte penadis malkonv- 
ertigi la grekoritanojn, sed la proponita protestanta religio 
ne estis akceptita, eĉ por dokumenti sian ortodoksecon 

katolikan, en jaro 1646 en la nuna episkopurbo Ungvár 
400 pastroj kaj multaj el la kredantularo kunvenon havis 
sub prezidinteco de Petro ‘Partenio, monaĥo de ordeno 
S. Basilio Jr. kaj deklaris sian apartenecon kaj fidelecon 
al la katolika Eklezio. Ci tiu deklaro okazis ne tial, kva- 
zaŭ ili estus vivintaj antaŭe en skizmo, sed por elmontri, 
ke ili ne volas aliĝi al la protestanta Eklezio. 

= Post multaj penadoj ankaŭ parto de Rumanoj Hungar- 
landanaj decidis reunuiĝi kun la katolika Eklezio. 

Komence por la „rutenoj” (al kiuj oni aranĝis ankaŭ la 
hungarlingvajn anojn de ľ orienta rito) estis fondita epis- 
kopejo en Munkdcs (Munkaĉ), kiu estis pli poste transigi- 
ta en Ungvàr-on; la Rumanoj havis sian episkopon en 
Fogaraŝ$. 

De post la solena deklarita reunuiĝo la greka rito iom 
post iom plifortiĝis kaj pli floregis. Tamen la hungarlingvaj 
grekokatolikoj sentis malutilon de sia rito, ĉar la“ decidita 
kaj ordonita lingvo de diservo estis ĉu la elmortinta mal- 
novslavo, ĉu la viva rumana lingvo, kiun ili ne komprenis. 

Pastroj kuj kantistoj povis nur je grandega laboro fari, 
ke la hungarlingvaj grekoritanoj ne malkonvertiĝu, kaj ne 
protestantiĝu. Por plifaciligi la komprenon de la diservo, 
la pastroj tradukis la meson kaj komencis kantadi hungare. 
La unua mestraduko, kiun oni konas, verkita estis en 1795 
de P-ro Georgo Kricsfalussy (elp. Kriĉfaluŝŝi). 

La hungara kantado de l meso fariĝis kutimo. La epis- 
kopoj aŭ ne sciis, aŭ silente aprobis la kutimon. El la 
historio oni konis, kiel malfacile estis al S. Cirilo kaj Me- 
todo ricevi permeson al la slava liturgio; iom estis pli- 
komforte ne porti la aferon antaŭ la S. Seĝo. 

Kial do devis oni fari liturgion hungarlingvan por malhelpi 
la protestantiĝon de la grekokatolikaro ? Ja la latino-kato- 
likaro same ne komprenas la lingvon liturgian ? 

La kialon oni trovas en la kiaeco de la ritoj. 

La latina pastro iras al la altaro, kaj komencas la meson 
mallaŭte: „Introibo ad altare Dei”. La elinstruita mini- 
stranto respondas: „Ad Deum qui laetificat juventutem 
meam”, k.t.p. pastro kaj ministranto plenumas siajn taskojn 


392 ESPERO KATOLIKA 


mallaŭte, dume la ħoro kantas meskantojn nacilingve; nur 
la komenco de l” anĝela himno: „Gloria in excelsis Deo” 
la preĝo tiunsekvanta, la leciono s., evangelio, komenco 
de l „Credo”, la „Praefatio”, „Pater noster”, „postcomu- 
nio” kaj „Ite, missa est!” estas kantataj. Ciuj-ĉi ne trola- 
cigas la atenton de l” aŭskultantoj, kiuj povas ankaŭ ripozi 
dum la intere kantataj nacilingvaj himnoj. 

Tute alie en la orienta rito. Meso de S. Johano Orlipulo 
(Chrysostomo) konsistas el kontinuaj interrespondadoj de 
la sacerdoto kaj popolo. La kantoj, kiujn la popolo kantas 
ne estas nur aldonoj, sed organikaj partoj de S. meso. La 
orienta rito ne konas meson legatan, sole kantatan, Nepre 
do la popolo devas kompreni, kion la sacerdoto kantis, 
por respondi al li la konvenantan kanton aŭ responsorion. 
Krom tiuj la meso grekorita estas multe pli longa ol la 
latina, kaj atenti tekston fremdlingvan dum 2 horoj sen 
kompreno estas sen spirita utileco, kaj ne kontentiga al 
la animo piema. 

Cu oni faris ĝuste, kiam la kutimon de nacilingva diservo 
oni fondis sen permeso de la apostola seĝo? Tute ne! 
Sed la proverbo „Suprema lex salus animarum!” povas ilin 
iom senkulpigi. Nune jam ekzistis kutimo neŝanĝebla. 

La grekokatolikaj hungaroj penadis multe, por laŭleĝigi 
la kutimon. Ĉiam kaj ĉiam fariĝis malhelpaĵoj. Fine la mal- 
helpojn forigis la favoro de apostolreĝo kaj papo. 

„Christifideles Graeci” hungarlingvaj havas baldaŭ apar- 
tan eparĥion. La episkopa residejo konstruiĝos en Hajdu- 
dorog, urbo tuthungara, kaj preskaŭ tute orient-ritana katolika. 

El teritorio de diversaj eparĥioj: Eperjeŝ, Munkacs, Sza- 
mosujvĝir (Samosujvar) Nagyvárad (Najvarad) kaj Balazs- 
falva (Balaĵjtalva) estas elprenitaj 120 paroĥoj, kiuj formos 
la novan hungaran eparĥion. 

La nova eparĥio forigas la Julian kalendaron, kaj uzos 
la Gregorian, forigas el la liturgio la malnovslavan kaj 
rumanan lingvon, kaj uzos en la plej sanktaj partoj de la 
meso kaj en preĝoj de sacerdoto mallaŭte legotaj la pala- 
cogrekan, en aliaj partoj de meso, kaj en aliaj cerimonioj 
la nacian lingvon. 

Jen, la apostola Seĝo elmontris sian prizorgemecon kaj 
amon al la „christifideles Graeci”. Jen, estos pruvita, ke 
neniu laŭrajta kaj inda deziro restas en Romo neplenumita. 

Jen ekzemplo, ke nacieco kaj katolikeco povas esti en 
la plej bela harmonio. 

La hungara „nacia Eklezio”, la katolikaro ĝojas, ke la 
apostola Seĝo sukcesis pliforte aligi, kaj pliproksimigi al 
si la koron de unu „kristofidela” nacio, kaj plifirmigi ĝin 
en la aneco de l’ universala Eklezio. 

Kaj ambaŭ-ĉi pravas. En lingvo kaj sento la nova epar- 
hio estos vere nacia, en kredo kaj „kristofideleco” vere 
katolika! 

La hungara registaro donos al la episkopo de P nova 
eparĥio 40.000 koronojn (ĉ. 16000 Sm.) po jare, krom tio 
la registaro pagos ankaŭ la elspezojn de la fondota pastra 
seminario, administracio k.t.p. 

Efektive, se la Roma apostola Seĝo estos tiel amoplena 
al la grekaritanaro ankaŭ en la estonteco, ne daŭros tro 
longe, ĝis kiam efektiviĝos la krista devizo „Unu ŝafejo 
kaj unu paŝtanto”. 

Tiaj fortoj estas plej efektivplenaj por regajni korojn de 
de P skizmanoj, kaj revenigi ilin al la apostolestra seĝo. 

„Vin, ho Dio, ni laŭdas !” 


JOHANO KOZMA, 
Mezozombor, (Zemplen-m.) 
Hungarujo. i 


Viatiko tra Amol 


Taĉmento longa kaj maldika etendiĝas sur la vojo de 
P deserto. Foririntaj el „Laghouat la antaŭhieran tagon, 
pafistoj, spahioj kaj soldatoj de militveturilaro vojiras tra 
malgaja regiono de l' „Chebka” al senakvaj landlimoj 
de „Sahara”. Subite antaŭmarŝantoj rapide returnen iras 
al taĉmento kriante: „Jen estas kontraŭbatalantoj”. Estas 
trupo de Tuaregoj, kiu proksimiĝas . . . . . Estas pli 

da du miloj; Francanoj estas nur kvin centoj! Tute egale! 
Unu po kvar, estas egala batalo por francaj soldatoj de 
P Afriko. Komandanto LARGEST, kiu direktas taĉmenton, 
donas rapidan komandon. Pafistoj disvastiĝas, spahioj le- 
viĝas sur siaj piedingoj . . . kaj antaŭen! Dum malmulte 
da tempo, Tuaregoj sabritaj kaj detruitaj forkuras Ĉien, 
kaj malaperas en nubo de polvo kaj sablo. Francanoj ha- 
vas venkon, sed ĝi multekostis al ili! 

Komandanto LARGEST, la brusto vundita per kuglo, es- 
tas falinta teren. Rapide oni starigas tendon kaj la kuraĝa 
oficiro estas kuŝita sur sia kamplito. Ĥirurgiisto sondas 
vundon kaj senespere skuas sian kapon. 

— Majoro, diras al li komandanto, diru al mi veron... 
mi estas mortanta, ĉe ne? 

— Tion mi timas, komandanto. 

— Kiom da tempo, mi povas ankoraŭ vivi? Parolu, mi 
tion ordonas al vi. 

— “Tri horojn... . kvar verŝajne, mia komandanto. 

Oficiro puŝas sopiron. „Morti estas nenio ... li mur- 
muras. Sed morti sen pastro, sen helpoj de la religio... 
ho! kiom tio ĉagrena estas!” 

Leŭtenanto BREGARD aŭdis ... Estas oficiro aviadisto 
rimarkinda, kiu tuj akiris sian ateston de piloto, kaj kiu 
akompanas taĉmenton kun unuplano celanta por fari es- 
plorojn en la dezerto. La „Blériot? estas tie, sur unu Ŝar- 
ĝveturilo, kiun kondukas soldatoj de militveturilaro. 

— Mia komandanto, li ekdiras, se vi komandus al mi, 
mi povas trovi pastron por vi. 

— Sed kie, mia amiko? respondas malforte la vundito. 

— En „Laghouat”, mia komandanto ... vento, plej eta 
brizo ne estas ... mia aeroplano rapida estas, kaj, an- 
taŭ tri horoj, mi alkondukas pastron, kondiĉe, ke li havas 
kuraĝon akompani min. 

Rapidega ĝojo radiigas vizaĝon de LARGEST, kiu premis 
manon de Leŭtenanto kaj al li diras: „Dankon! bravulo 
vi estas... . iru!” 

Leŭtenanto BREGARD kurante ekrapidas ekster tendo. 

Soldatoj de militveturilaro rapide faris pretigojn ... 

La unuplano tie estas disetendante siajn blankajn flugil- 
ojn sur la blankeco de l sablo. Leŭtenanto sidiĝas sur sia 


seĝo . . . meĥanikisto funkciigas helicon . .. . motoro 
bruadas ... kaj leŭtenanto BREGARD rapide altiĝas en 
aerojn, rekte al nordo direktas . . . Estas proksimume tri 


horoj vespere. Al la kvina horo, post esti transirita per 
senprudenta rapideco pli ol du centojn da kilometroj, la 
brava aviadisto alteriĝas ĉe aerodromo de „Laghouat”. 

Konfidante sian aparaton al kelkaj soldatoj, leŭtenanto 
BREGARD kuras al hospitalo, kie li estas certa trovi pastron, 
la P. ANDRAL. Li renkontas lin sur la sojlo de la kapelo. 

— Mia patro, li spireganta ekdiras, ĉu vi bonvolas en- 
veturiĝi kun mi en aeroplano ? 


La bravula pastro konsideras lin kiel frenezulo... Li 
respondas : 
— En aeroplano... al tiu horo... kial? 


Leŭtenanto rapide informas lin pri malfeliĉa sciigo. 

— Mi estas via, respondas P. ANDRAL... momenton, por 
preni mian surplizon, sanktajn oleojn kaj sanktan viatikon! 

Dek minitojn poste .li estas ĉe aerodromo, apude la 
leŭtenanto... Granda popolamaso amasiĝas ĉirkaŭ bariloj 
por ĉeesti al tiu suprenirado, ankoraŭ unika en aviadaj 
analoj. 

Kuraĝege la brava pastro sidiĝas apud oficiro ... Unu- 
plano supreniras kaj rapide malaperas en la horizonto, en 
la glora purpuro de l' vespero. La pastro enpensiĝante, 
pie premas kontraŭ sia brusto la malgrandan skatolon 
arĝentumitan, kiu enhavas la sanktan hostion. Kaj por la 
unua fojo, Dio de Eŭkaristio vojaĝas, portata per malpezaj 
flugiloj de aeroplano, je mil metroj super la dezerto, al la 
malproksima soleco, kie mortanto atendas Lin. La suno 
kuŝiĝanta metas aŭreolon de lumo ĉirkaŭ la malforta birdo, 
kies flugiloj tremetas kaj vibras per vento de helico... 
Leŭtenanto BREGARD, dum li direktas aparaton, preĝas 
fervore kaj petas Dion, por ke li alvenu ĝustatempe. Aer- 
oplano rapidege trairas la aeron kun mira obeemeco ... 
ĝi ŝpinas kiel sago. Subite, aperas vicaro da tendoj, lum- 
igataj per lastaj lumetoj de l' tago ... kaj aeroplano 

malrapide alteriĝas apud la eniro de l” kampo, meze de 
aplaŭdoj kaj aklamadoj de la soldataro. 

Pastro, multe kortuŝata, malsupreniras de sia aera seĝo 
kaj penetras sub la tendo de l’ vundito. Komandanto an- 
koraŭ vivas, kiel galvanizata per supernatura espero; sed 
oni sentas, ke li estas al sia morta horo. 

— Dankon, mia Dio! li murmuras, kiam pastro aperas. 

— Jes, danku Dion, diras al li P. ANDRAL, danku la 
Dian Majstron, kiu venas al vi el malproksimeco, por al 
vi doni sian lastan kison. Kaj pastro kliniĝas je kuŝejo de 
la mortiĝanto; li aŭdas lian lastan konfeson kaj en lia 
buŝo metas sanktan histion, viatikon de amo, kiu akom- 
panas homon ĉe la komenco de l' eterneco. 

Komandanto mortas dum ekstere flugiloj de l aeroplano, 
ankoraŭ tremantaj de la freneza kurado, metas du vastajn 
blankajn makulojn sur la unuaj ombroj de P nokto. 


Max ROUB. 
(Laŭ „Le Sonneur d'Albi”.) 


Kroniko de l. K. U. E. 


Aŭstria Katolika Ligo Esperantista. 


Merkredon, la 11. IX., je la oka vespere okazis prediko 
esperanta, la unua en Vieno. La predikanto estis. lia moŝto 
D-ro Giesswein. Li pritraktis la plej sanktan Eŭkaristion, 
donantan al la mondo vivon kaj lumon, kvankam la mon- 
do senpenseme ne ŝatas tiujn donacojn. La nordlandanoj 
ekzemple tre ĝoje salutas post multsemajna senlumo la al- 
sopiritan sunon nur dum kelkaj minutoj aperantan. Tia- 
maniere certe ankaŭ la malvarmkoraj homoj salutus la 
vivigantan kaj lumigantan eternan sunon, Jezuon Kriston 
en la plej sankta Eŭkaristio, se tiu gracfonto dum kelka 
tempo tute fermiĝus. — La kripto, en kiu okazis la pre- 
diko, tute estis plena je aŭskultantoj. 

Post la diservo oni iris en proksima gastejo por ĉeesti 

la starigon de nia A. K. L. E. Bedaŭrinde multaj homoj 
ne povis partopreni ĉar mankas sufiĉa spaco. S-ro redak- 
toro SCHRÖDER motivis la starigon de nia unuiĝo kaj lia 
moŝto D-ro GIESSWEIN entuziasmigis per mallonga parol- 
ado la ĉeestantojn. Post la antaŭlego de la regularo oni 
faris tiun-ĉi proponon por elekto de unuiĝestraro, kiu ankaŭ 
estis akceptata: prezidanto Johano SCHRODER, redaktoro; 
substituanto Bernhard ULM; sekretario Jozefo HORL, instru- 
isto; substituanto J. MITTERHAUSER; kasisto Karlo WESELY; 
subst. Mav FiŭHRING, instruisto; konsilantoj: Johano AIG- 
NER, sekretaristo; Henriko KELLNER, instruisto. 

La kotizo estas 1 K 20 h, tio estas 10 h monate. Oni 
bonvolu la kotizon por la tuta jaro sendi al kasisto Karlo 
WESELY, IX., Pulverturmg. 15, plej bone per letermarkoj, 
ĉar pagformularojn ni ne havas ankoraŭ pro monmanko. 
Samkaŭze ni ankaŭ ne alsendos por pagitaj kotizoj kvit- 
ancon, sed enpresos la nomojn de pagintaj membroj en 
„Espero Katolika”, kiun gazeton ĉiu katolika esperantisto 
devas aboni. 

Car la indiferentaj unuiĝoj ĝis nun ne laboris sufiĉe por 
nia kara lingvo kaj multaj katolikoj ankaŭ antaŭjuĝe Esp- 
eranton konsideris kiel nura izraelida aŭ framasona afero, 
tial estis starigata A. K. L. E., ne kiel kontraŭulo, sed 
kiel helpulo, por ke nia lingvo foje ankaŭ inter katolikoj 
faru progresojn. Ni volas kun ĉiuj esperantistoj labori por 
disvastiĝo de esperanta lingvo kaj nenian malpacon en- 
porti en esperantujo laŭ intenco de nia majstro Zamenhof. 
(Sed se antaŭreligiuloj estus batalantaj kontraŭ eklezio, 
tiam ni ankaŭ bezonas pretan militistaron por rebati iliajn 
atakojn.) Por ke per unuigitaj fortoj kiel eble plej multe 
laborata estu koncerne la disvastiĝo de Esperanto, estis 
starigata la A. K. L. E. Ĉiu katolika esperantisto bonvolu 
do baldaŭ ensendi sian kotizon (1 K. 20 h.), kiel ofer- 
donon por helpo al tiu celo, kvankam oni por tiu sumo 
nenion ricevos, eĉ ne moderigitan abonprezon.!) Ni bezonas 
kaj bezonos monon por propagando, kaj ĉiu komenco es- 
tas malfacila. Post unu jaro ni certe havos multajn cent- 
ojn da membroj kaj tiam ni ankaŭ al niaj kunhelpantaj 

fondantoj povos doni malaltigitan abonprezon. Bonvolu do 
ankaŭ ĉiu katolika esperantisto krom tio aboni la „Esp- 
eron Katolikan” (por tuta jaro 4 K. 80 h.) kaj la tutan 
abonmonon. ĝis la 15 decembro 1912 sendi Vienon IX., 
Pulverturmg. 15, ne Nederlandon (por faciligo de administtr. 
laboroj). 

Fine bonvolu ĉiu helpi membrojn gajni kaj novajn esp- 
erantistojn per kursoj. Kelkaj jam kondukas kursojn, kva- 
nkam ili mem ne konas Esperanton, sed, „docendo dis- 
citur”? (per instrui oni mem lernas). 

Bonvolu multaj sekvi tiun ekzemplon! 

Jozef HÖRL. 


Propagandkunveno en Amsterdam. 


Estis la 25an de Septembro vespere. Sur la kanalo no- 
mita „de la sinjoroj” multaj personoj estis viditaj, ĉiuj ra- 
pidiĝantaj al domo, kies pordo portas la surskribon: „Kredo 
kaj Scienco”. En tiu domo, dediĉata de la Pastroj Jezuitoj 
al la uzado de la Katolikaj studentoj de Amsterdamo, la 
salono de la unua etaĝo estis brilante lumiĝata. Fraŭlinoj, 
feste vestataj en helaj vestaĵoj, sinjoroj en nigraj surtutoj 
baldaŭ plenigis tiun salonon, kaj donis al la kunveno mi- 
enon de gaja festo. Pro kio ili estas kunvenintaj ? Kio estas 
okazonta? La verda flago, ornamata de blanka kvinpinta 
stelo, kiu sin montris alte super la seĝegoj de la estraro, 
donis la respondon. Estis festa kaj propaganda kunveno de 
la Esperantista unuiĝo de Amsterdamo, kies nomo: „Nia 
Kredo” montras sufiĉe, ke ne nur Esperanto, sed ankaŭ 
Katolikismo unuigas la membrojn, kiuj per tiu festo volis 
rememori la 25 jaran naskiĝtagon de la Esperanta lingvo. 
Du eminentaj parolontoj estis invititaj por konvinki per 
siaj elokventaj vortoj la ĉeestantajn ne-esperantistojn pri 
la utileco kaj la neceseco de Esperanto, kaj de Katolika 
Esperantismo. La prezidanto de „Nia Kredo”, S-ro Petro 


1 Ni rimarkigas, ke oni povas kolektive aboni E. K. Por infor- 
moj sin turni al la administranto de E. K., S-ro SLEIJFFERS. 
La Redakcio. 

JANSSEN, malfermis la kunsidon per la Kristana saluto 
„Laŭdata estu Jezu Kristo!” kaj post tio legis leteron de la 
ĉefredaktoro de Nederlanda Katoliko D-ro SMULDERS, sen- 
dita al la estraro por atesti lian simpation. 

Poste ĥoro de gesinjoroj kantis la belan himnon Katoli- 
kan kaj per. tio donis al la ne-esperantistoj ideon pri la 
belsoneco de nia kara lingvo. Tiam la prezidanto donis 
la parolon al Profesoro LINNENBANK el Uden. Antaŭ ol 
komenci sian paroladon pri Esperanto, konsiderata grama- 
tike kaj societe, la parolanto volis refuti kelkajn malpre- 
cizajn komunikaĵojn, kiuj ja per la Katolika presaro estis 
dissemitaj pri Esperanto en la gazetaro. Oni estis parolinta 
pri Esperanto kiel pri sekreta religia societo, posedanta 
Papon = D-ro ZAMENHOFF, konciliojn, biblion = Funda- 
mento, kaj misteran ĵuron. Li klarigis, ke de ĉio tio ĉi 
nenio estas vera. Nia unuiĝo, li deklaris ripete, estas apro- 
bita reĝine kaj episkope kaj li insiste petis, ke la katolika 
presaro do apogu nian movadon, kiu povas fariĝi bene- 
gaĵjo por la tuta mondo. Post tio Profesoro L. montris 
per nombro da ekzemploj la simplecon de Esperanto. An- 
kaŭ li rakontis tre sprite kaj interesige siajn impresojn dum 
„Nia Dua” en la Hago kaj li kvazaŭ prezentis al la ĉe- 
estantoj la diverslandulojn, kiuj ĉiuj tre facile estis kom- 
prenataj en la ununura lingvo: Esperanto. Li finis sian 
antuziasme aplaŭdita paroladon per la tuŝante bela novja- 
rosaluto de Albrecht Rodenbach al liaj kunuloj en la 
batalado por la flandra lingvo. Kiel ilia devizo, la nia devas 
esti: „Antaŭen”. 

Post kiam la ĥoro estis kantinta trivoĉe la kanton: La 
Tagiĝo, la multnombraj ĉeestantoj iris al la salono de la 
dua etaĝo, kie estis aranĝita belegan ekzpozicion de Espe- 
rantaj gazetoj, libroj kaj propagandiloj. Tio ekscitis gran- 
dan intereson, kaj baldaŭ la fervoraj membroj de Nia Kredo 
cirkuliĝis inter la gastoj por demandi al ĉiuj, ĉu ili volas 
fariĝi membroj. Baldaŭ longa listo portis multajn nomojn. 

Post la paŭzo fraŭlino K. kantis kelkajn ĉarmajn kante- 
tojn flandrajn kaj ŝi estis tre aplaŭdita. Nun Pastro L. POEL 
el Tilburg komencis sian paroladon pri Katolika Esperan- 

tismo. Li montris, ke eĉ la Esperanta Stelo ne estas 
kapabla estingi la malamon de la artiklerikuloj. En Ant- 
verpeno li ĉeestis La Sepan kaj tie li eksperimentis, ke, 
kvankan li portis la verdan stelon tre videbla sur sia 
eklezia vesto, tio ne malhelpis la alipensantojn sin forturni 
de li. La parolanto rakontis, ke li estis incitita por fariĝi 
Esperantisto per la multnombraj socialistaj broŝuroj verkitaj 
esperante, kiuj estis dissemitaj inter la laboristoj. La ne- 
katolikaj laboristoj jam havas siajn internaciajn unuiĝojn ; 
kial la Katolikoj restus ĉiam malantaŭe aŭ venus tro mal- 
frue ? Ankaŭ li klarigis la utilecon de Rom-Katolika Espe- 
rantismo por la pacomovado, la protektado de junulinoj, 
la elmigrado, k.t. p. Fine li instigis forte la ĉeestantojn far- 
iĝi membroj aŭ favorantoj de la unuiĝo kaj per tio apogi 
la Rom-Katolikan Esperantistan movadon. 

Post tio la ĥoro kantis la batalhimnon Esperantistan; 
tiuj kantoj ŝajne tre plaĉis al la konvenintaj kaj ĉiufoje 
laŭta aplaŭdo rekompensis la gekantintojn. En sia fermo- 
parolado la prezidanto oferis ankaŭ sian koran dankon al 
ĉiuj, kiuj estis kunlaborintaj al la sukcesego de ĉi tiu pro- 
pagandkunveno, sed kvankam per tio la oficiala parto de 
la vespero estis fermita, multaj gesinjoroj kaj certe ĉiuj 
geesperantistoj ne povis tuj foriri. Oni formetis la seĝojn 
kaj la gejunuloj invitataj per gaja muziko baldaŭ estis 
dancantaj. Junularo ĉiam kaj ĉie estas la sama: kvankam 
ili plaĉe estis aŭskultintaj seriozan paroladon, tiu ĉi finiĝo 
de la vespero premiis la tuton kaj faris la Esperantan 
teston neforgesebla. X. 


Oficialaj Sciigoj. 


Pri I. K. U. E. 
Diverslandaj katolikaj samideanoj petas min, ke mi sci- 
igu ilin, kiamaniere ili povas aliĝi al I. K. U. E. 
Ĉar sufiĉe multaj forgesis aldoni respondkuponon, kaj 
despli, ĉar laŭ deziresprimo de „Nia Tria” en Budapest 
nepre estas dezirinde, ke ĉiu, kíu deziras aliĝi al I. K. U. E. 

ankaŭ legu kaj abonu ĝian oficialan organon „Espero 
Katolika”, mi en ĝi publikigas mian respondon. 

Unualoke mi atentigas, ke anoj de I. K. U. E. ne estas 
personoj privataj, sed nur regionaj kluboj, landaj unuiĝoj, 
aŭ naciaj ligoj. 

Kiam do iu privatulo deziras aliĝi al l. K. U. E., li ko- 
mencu unuigi minimume 20 esperantistojn katolikajn, kiuj, 
tiel unuigitaj, povos aliĝi al I. K. U. E: — almenaŭ se en 
sia lando ne ekzistas katolika ligo esperantista, aliĝinta al 
L K. U. E. — paginte po-membran kotizon ĉiujaran da 
Sm. 0.10, do por 20 membroj Sm. 2.— pojare, kaj send- 
inte antaŭe ĝian klubregularon, por ke la Estraro de I.K.U.E. 
ekzamenu, ĉu ĝia enhavo ne kontraŭstaras la regularon 
de I. K. U. E. — Rekomendinde estas ankaŭ, ke la diocesa 
Episkopo aŭ landa Episkoparo antaŭe aprobu la regularon. 
— Okaze, ke en la lando, kiun loĝas la starigitaj aŭ star- 
igotaj kluboj, kiuj deziras aliĝi al I. K. U. E., jam ekzistas 
unuiĝo aŭ ligo nacia, aliĝinta al I. K. U. E., tiuj kluboj 
plej regule povos allĝi al I. K. U. E., pere de tiu landa 
aŭ nacia ligo. : 


E 
te 


Oni permesu al mi eldiri tie-ĉi, ke laŭ mia konvinko la 
maniero, je kiu niaj nederlandaj samreligianoj esperantistaj 
aranĝis sian organizon, estas modela. 

Konforme al la regularo de 1. K. U. E. verkita dum, kaj 
aprobita de „Nia Unua” en Parizo, kies arf. 3a ordonas: 
Starigi naciajn kaj regionajn katolikajn Esperantistajn 
Ligojn en diversaj landoj, — la nederlandaj samcelanoj 
sub la nomo: „Nederlanda Katoliko” starigis Katolikan 
Ligon Esperantistan, kies anoj estas katolikaj, Episkope 
aprobitaj, unuiĝoj Esperantistaj. 

„Personoj, kiuj ne estas anoj de iu loka unuiĝo ka- 
tolik-esperantista, sed apogas la Ligon per laŭstatuta 
kontribucio, estas favorantoj. 

Ĉiujare la lokaj unuiĝoj elektas el siaj anoj po unu 
estrarmembron, kiuj kune konsistigas la Ligestraron. 

„Tiu Ligestraro ĉiujare elektas ĉefan aŭ tagan Est- 
raron, konsistanta el 7 personoj, nome: prezidanto, 

vicprezidanto, sekretario, helpsekretario, kasisto kaj 
du membroj sen antaŭtiksita ofico. 

Ĉiu ano aŭ favoranto de iu aliĝinta loka unuiĝo 
estas elektebla kiel membro de la Taga Estraro”. 

se E 
se 

Ĉar rilate al I. K. U. E. „Nia Tria” en Budapest, reme- 
morinte, ke estas nepra devo por ĉiu nacia sekcio de 
I. K. U. E. akurate pagi la fiksitan kotizaĵon, decidis: 

le. Ke tiu pago devas komenci kun la jaro 1911 por 
la tiam ekzistintaj sekcioj. 

2e. Ke nur la unuiĝoj aŭ ligoj, kiuj ĝustatempe pagis 
la jaran kotizon, estos rigardataj kiel membroj de I. K. U. E.; 
pro tio mi afable sed insiste petas la estimatajn sekretariojn de 
niaj diverslandaj sekcioj, ke ili kiel eble plej baldaŭ havigu 
al mi la nombron de siaj anoj dum la jaro 1911 kaj dum 
1912 aldonante la ŝulditajn kotizojn, kies saldo estos sen- 
data al la ĉekbanko de nia samideano Cefeĉ en Londono. 

Tuj kiam la konstanta kongres-sekretario, S-ro COLAS; es- 
tos pretiginta sian Oficialan Raporton, mi pli detale sciigos la 
gelegantaron de Espero Katolika pri la I.K.U.E.-diskutoj kaj 
decidoj dum „Nia Tria”, jam nun alvokante la bonvolan 
kunhelpon de Ĉiuj niaj samcelanoj por florigi nian Mond- 
ligon. 

FRANS KNAAPEN, 

Tilburg (Nederlando). Sekr. ĝen. de I. K. U. E. 


AL LA ABONANTOJ DE „E. K.” 

Dankante la pagintojn pro la alsendo de la abonmono, mi havas 
la plezuron publikigi iliajn nomojn, (vidu la kovrilon). Samtempe 
insistege mi petas la jenon: 

Havu la afablecon sendi aŭ sendigi la abonmonon rekte al mi, 
la Administranto. 

Klarigo: Estas du oficoj; la unua, tiu de la Redaktoro, kiu sin 
okupas pri la enhavo de nia Revuo. Alsendu al li artikolojn, ko- 
respondu kun li pri la enmeto, traduko k.t.p. de artikoloj. 

La dua ofico estas tiu de la Administranto, kiu sin okupas eks- 
kluzive pri la ekspedo, librotenado, pagado, abonmono. Por eviti 
al Vi mem prokraston ĉiam-neagrablan, por eviti al ni nenecesan 


ESPERO KATOLIKA 363 


laboron, bonvolu mne intermiksi tiujn du oficojn; do turnu Vin al 
la Redaktoro nur pri artikoloj, al subskribinto nur pri mendoj, pag- 
adoj, (eventuale : plendoj). 

Ĉi tiu lasta vorto enkondukas mian duan peton: 

Ĉiam skribu Viajn nomon kaj adreson plej legeble! 

Jam kelkafoje okazis, ke mi, kiu ofte kaj multe korespondas, 
tamen ne povis deĉifri la subskribojn. Ne forgesu ekzemple, ke ofte 
mi ne ricevas la originalajn poŝtmandatojn, ke la poŝt-oficistoj de 
diversaj ŝtatoj ilin transskribas. Sekve: kiam Vi skribas ne-tre-legeble, 
la oficistoj penadas „deĉifri”, ili klopodas ne transskribi, sed desegni 
„litero post litero” vian adreson, kaj ini ricevas fine, jes, ion, kion 
mi devas montri al diversaj „spertuloj” por envoki ilian intuitivon 
(divenemon). 

Plie: Me esperanten traduku Viajn nomon, straton, landon. 

Estas vere, baldaŭ ni esperas atingi tiun feliĉan rezultaton, ke 
ĉiuj poŝt-oficistoj scios, estos studintaj „nian karan lingvon”. 

Sed... (tiu malagrabla „sed'!) ĝis nun diversaj el ili ne scias 
Esperanton, kaj nevole, kontraŭvole, ili ne komprenas la adresojn 
de Vi al mi havigitaj, kaj...la E. K.-numeroj ne- aŭ ne-ĝusta- 
tempe venas en vian posedon. 

Por fini mian artikoleton: 

Multaj bonvolis plenumi mian insistan peton de „Julio 1912”. 

Sed... tiom multaj ankoraŭ ne pagis!! 

Mi ree devas atentigi, ke la abonmono estas antaŭpagota. 

„E. K.” fariĝis grava „Akcia Societo”. 

Mi, kiel ĝia administranta, ne rajtas agi laŭ propra gusto; mi 
devas obei la de la Komisar'aro ordonojn, donitaj en la intereso 
de „E. K.”, por ĝia prospero. Ne rajtas mi ludi belan rolon (cetere 
tiom facilan?): pagu se aŭ kiam Vi volos. Ne! 

„E. K.” liveras sian monatan revuon afrankite, „E. K.” rajtas 
fari siajn kondiĉojn. Unu el ili estas: „Se Vi deziras ricevas la re- 
vuon, pagu antaŭe”. Plie: 

Ne forgesu, ke niaj idealoj ne estas efektivigeblaj, se ni ne 
disponas pri la „nervus rerum”, t. e. la nepre bezonata mono! — 
Punctum. (Sufiĉas.) 

En la venonta numero mi daŭrigos sur la kovrilo la liston de 
la jam nun pagintoj kaj de la pagontoj. 

Sincere Via, 
La Administranto, 


F. SLEIJEFERS. 93 Prins Hendrikstraat. 
Den Haag. Nederlando, 


364 


Laro” kaj Homo. 


Laŭ poezio france verkita de S-ro Cuard. 


Limon ne konas la laro fluganta, 
Ciam ĝi flugas, flugadas senlace, 
Certe pli blanka ol blankaj neĝeroj 
Kiuj taladas el nigra ĉielo. 


Kiam ĝi lasas la spacon profundan 
De la lumega kaj vasta ĉielo, 
Venas ĝi sin balancadi sur l” ondojn 
De la lagetoj aŭ de l” Oceano. 


Poste paŝante sur teron la nian, 
Ĝi eĉ en niajn loĝejojn envenas 
Kaj la teranojn kompate rigardas 
Ja malliberajn en domoj malvastaj. 


Certe ne flugas la hom’ tra l’ aero, 
Ciam sur tero li devas penadi; 
Sed, ho feliĉo! P animo Kristana 
En la ĉielo mistere vivadas! 


Esperantigis, 
Abato DESRAY. 


1) En tiu ĉi poezio oni parolas pri marbirdo, tre konita sur la 
Oceana marbordo, kiun oni nomas en Francujo „goĉland”; la zoo- 
logistoj nomas ĝin „Larus”. 


